SOALAN LAZIM PROGRAM PENAJAAN PENGAJIAN TERTIARI 2021 TERTIARY EDUCATION SPONSORSHIP PROGRAMME (TESP 2021) 1. Apakah itu Program Penajaan Pengajian Tertiari (TESP 2021)? Program Penajaan Pengajian Tertiari adalah program penajaan berbentuk Pinjaman Boleh Ubah di bawah Majlis Amanah Rakyat (MARA) untuk pelajar lepasan STPM, Matrikulasi / Asasi / Diploma dan setaraf yang telah ditawarkan pengajian peringkat Ijazah Pertama dalam bidang dan Institusi Pengajian Tinggi (IPT) terpilih bagi sesi kemasukan dalam 2021. Pelajar yang sedang mengikuti pengajian di peringkat Ijazah Pertama juga boleh memohon. 2. Bagaimanakah cara untuk saya memohon Program TESP? Permohonan boleh dibuat secara atas talian melaui Portal MARA, Pemohon hendaklah mendaftar terlebih dahulu sebagai pengguna baharu sebelum mengisi juga dikehendaki membaca dan memahami Garis Panduan permohonan. Pemohon Permohoanan TESP yang disediakan sebelum membuat permohonan. 3. Bilakah permohonan Program TESP akan dibuka? Permohonan dibuka selama 14 hari mulai 28 Mei 2021 (Jumaat) hingga 11 Jun 2021 (Jumaat). 4. Apakah syarat-syarat umum kelayakan yang ditetapkan oleh pihak MARA? Syarat kelayakan Program ini boleh dirujuk dalam garis panduan permohonan yang diletakkan di Portal MARA, seperti berikut: a) Pemohon dan salah seorang ibu atau bapa berstatus Bumiputera dan warganegara Malaysia. b) Had umur pelajar tidak melebihi 40 tahun semasa permohonan. c) Memenuhi kelayakan Status Sosio-Ekonomi (SES) yang ditetapkan. d) Ibu,bapa dan penjaga serta pemohon tidak disenarai hitam atau sedang dalam tindakan undang-undang MARA. e) Tidak pernah menerima pinjaman bagi peringkat pengajian yang sama. f) Bebas daripada penyakit kronik / berjangkit / penyakit yang memerlukan rawatan susulan. 5. Apakah syarat kelayakan akademik untuk melayakkan pelajar memohon Program TESP? a) Bagi pelajar baharu, perlu memperolehi keputusan akademik sekurang-kurangnya PNGK (CGPA) 3.00 dan ke atas bagi peringkat pengajian Asasi / Matrikulasi / Persediaan / STPM dan yang setaraf dengannya. Pelajar juga telah mendapat tawaran dan mendaftar pengajian di IPT bermula Januari 2021. b) Bagi pelajar sedia ada, keputusan akademik yang terkini sekurang-kurangnya mendapat 1
SOALAN LAZIM PROGRAM PENAJAAN PENGAJIAN TERTIARI 2021 TERTIARY EDUCATION SPONSORSHIP PROGRAMME (TESP 2021) PNGK (CGPA) 3.00 dan ke atas serta mempunyai baki tempoh pengajian tidak kurang 1 (satu) tahun. c) Pelajar juga perlu lulus dengan Kepujian dalam subjek Bahasa Melayu semasa di peringkat SPM. Manakala, bagi pengajian dalam bidang Perubatan, Pergigian dan Farmasi, pelajar perlu memenuhi syarat kelayakan akademik yang ditetapkan oleh Badan-Badan Profesional yang berkaitan. 6. Adakah terdapat sebarang ujian penilaian lain seperti ujian psikometrik bagi melayakkan permohonan Program TESP dapat dipertimbangkan? Tiada sebarang penilaian ditetapkan bagi permohonan Program TESP. Pelajar yang memenuhi syarat-syarat yang ditetapkan sahaja akan dipertimbangakan permohonan TESP. 7. Dimanakah saya boleh menyemak senarai bidang dan Intitusi Pengajian Tinggi terpilih yang ditetapkan oleh pihak MARA? Senarai tersebut boleh dirujuk di dalam Garis Panduan Permohonan TESP di Portal MARA. 8. Saya sedang mengikuti pengajian peringkat Diploma, adakah saya layak memohon Program TESP? Tidak boleh. Program TESP ini dibuka kepada pelajar yang sedang mengikuti pengajian peringkat Ijazah Pertama sahaja. 9. Saya berada di tahun kedua dan sedang mengikuti pengajian peringkat Ijazah Sarjana Muda di IPT tempatan, adakah saya layak memohon? Ya. Anda layak memohon Program TESP ini sekiranya Institusi Pengajian Tinggi anda berada di dalam senarai IPT yang ditetapkan oleh MARA. 10. Adakah Program TESP 2021 ini adalah Biasiswa yang ditawarkan oleh MARA? Program TESP merupakan pinjaman boleh ubah. Pelajar perlu membuat permohonan pengurangan bayaran balik setelah tamat pengajian nanti. Selain itu, pinjaman ini tidak dikenakan sebarang kadar faedah. 11. Apakah yang dimaksudkan dengan Pinjaman Boleh Ubah? Pinjaman Boleh Ubah bermaksud keseluruhan pinjaman pelajaran yang diterima boleh dipertimbangkan pengurangan bayaran balik berdasarkan prestasi akademik pelajar setelah 2
SOALAN LAZIM PROGRAM PENAJAAN PENGAJIAN TERTIARI 2021 TERTIARY EDUCATION SPONSORSHIP PROGRAMME (TESP 2021) tamat pengajian, tertakluk kepada dasar yang ditetapkan. 12. Bolehkah saya memohon Program TESP 2021 sekiranya ibu/bapa saya disenaraihitam oleh MARA? Tidak boleh. Ibu, ayah, penjaga, penjamin dan pemohon perlu bebas dari senarai hitam MARA. Pemohon dinasihatkan menyemak status senarai hitam di Bahagian Kawalan Kredit MARA sebelum memohon Program TESP 2021. 13. Saya mendapat PNGK 3.0 di peringkat asasi. Bolehkah saya memohon? Ya, boleh. Permohonan hanya dibuka kepada pelajar-pelajar lepasan Asasi dan setaraf yang telah tamat pengajian pada 2020 sahaja. 14. Adakah saya boleh mengemukakan dan menghantar permohonan TESP lebih daripada sekali? Tidak Boleh. Sekiranya pelajar telah menghantar permohonan TESP, permohonan tersebut akan berstatus "Hantar". Sistem permohonan juga tidak akan membenarkan permohonan yang lain dihantar. Namun, sekiranya permohonan berstatus "Belum Hantar", pelajar masih boleh mengemaskini semula dan menghantar permohonan tersebut dengan menekan butang "Hantar". 15. Sekiranya semakan pelajar mendapati status terkini dipaparkan "Berstatus Hantar," adakah pelajar perlu mendaftar semula? Tidak Perlu. Pelajar tidak perlu mendaftar semula kerana permohonan tersebut telah berjaya dihantar dan sedang diproses. 16. Saya pernah mengemukakan permohonan sebelum ini, iaitu pada 01 Mac 2021 namun tidak menghantar permohonan sebelum tarikh tutup yang ditetapkan. Walau bagaimanapun, saya telah mengemaskini permohonan tersebut dan menghantarnya semula pada permohonan kali ini, apakah status permohonan saya? Permohonan tersebut dikira sebagai permohonan baharu dan akan diproses bagi permohonan Mei kerana pertimbangan MARA mengambilkira tarikh permohonan tersebut lengkap dan dihantar. 3
SOALAN LAZIM PROGRAM PENAJAAN PENGAJIAN TERTIARI 2021 TERTIARY EDUCATION SPONSORSHIP PROGRAMME (TESP 2021) 17. Sekiranya saya pernah memohon pinjaman pelajaran MARA yang lain seperti WTU atau PRO- P dan "Berstatus Hantar", apakah tindakan yang perlu saya lakukan sekiranya saya berminat untuk memohon Program TESP? Pemohon perlu menghantar emel di alamat; tesp@mara.gov.my dengan menyertakan nama dan nombor Kad Pengenalan bagi membatalkan permohonan terdahulu yang berstatus "hantar" bagi membolehkan pelajar membuat dan menghantar permohonan TESP. 18. Bagaimanakah dokumen-dokumen lampiran perlu dimuatnaik (upload) ke dalam sistem semasa saya mengemukakan permohonan Program TESP? Semua dokumen yang berkaitan perlu dimuat naik (upload) ke dalam sistem dalam bentuk .pdf dan di dalam satu file, .zip/.rar. 19. Berapakah saiz kapasiti maksimun fail baik semua dokumen sokongan yang berkaitan yang boleh dimuatnaik (upload) ke dalam sistem permohonan Program TESP? Keseluruhan kapasiti fail yang boleh dimuat naik ke dalam sistem semasa permohonan Program TESP adalah tidak melebihi 10MB. 20. Sekiranya saya telah memuat naik (upload) semua dokumen yang berkaitan ke sistem beberapa kali tetapi masih tidak berjaya, apakah yang perlu dilakukan? Pemohon disarankan supaya ke history browser untuk memadam (delete) history/cookies bagi mendapatkan paparan yang lebih cepat dan terkini. Namun, sekiranya masih tidak boleh memuat naik dokumen tersebut, sila tukar browser lain (contoh browser : firefox, mozilla, edge. internet explorer). 21. Apakah bentuk pinjaman pelajaran yang akan saya terima sekiranya permohonan Program TESP ini berjaya? Pinjaman pelajaran di bawah Program TESP ini merangkumi Yuran Pengajian, Elaun Sara Hidup (ESH) dan Elaun Pengangkutan, tertakluk kepada SES keluarga pelajar. Elaun Pengangkutan (pergi dan balik) hanya layak dibayar kepada pelajar Semenanjung yang melanjutkan pengajian di Sabah / Sarawak atau pelajar Sabah / Sarawak yang melanjutkan pengajian di Semenanjung. 4
SOALAN LAZIM PROGRAM PENAJAAN PENGAJIAN TERTIARI 2021 TERTIARY EDUCATION SPONSORSHIP PROGRAMME (TESP 2021) 22. Adakah saya perlu menghantar apa-apa dokumen selepas membuat permohonan secara atas talian? Pemohon terlebih dahulu mengisi dan melengkapkan permohonan secara atas talian (online) termasuk memuat naik (upload) semua maklumat yang berkaitan. Penghantaran dokumen hanya perlu dibuat setelah pihak MARA meminta pemohon berbuat demikian. 23. Bolehkah saya memohon biasiswa atau pinjaman pelajaran daripada badan penaja yang lain sekiranya telah memohon pinjaman pelajaran Program TESP? Boleh. Pelajar bebas untuk memohon biasiswa atau pinjaman dengan mana-mana agensi selain MARA. Namun, pelajar dikehendaki memilih satu badan penaja sahaja bagi membiayai kos pengajian pada satu-satu masa. 24. Bagaimanakah saya boleh membuat semakan keputusan permohonan Program TESP? Pemohon adalah dinasihatkan untuk sentiasa membuat semakan di portal MARA; dan emel masing-masing dari semasa ke semasa bagi mengetahui sebarang maklumat terkini. Sekiranya dalam tempoh 3 (tiga) bulan daripada tarikh tutup permohonan pelajar tidak menerima sebarang maklum balas daripada MARA, maka permohonan tersebut dianggap Tidak Berjaya dan keputusan adalah muktamad. 25. Bagaimanakah cara untuk saya menghubungi MARA sekiranya ada sebarang pertanyaan? Sebarang pertanyaan dan maklumat lanjut boleh menghubungi melalui emel seperti di alamat berikut; tesp@mara.gov.my TAMAT 5